
Prienų rajono savivaldybės tarybai


SPRENDIMO „DĖL PRIENŲ RAJONO SAVIVALDYBĖS NEKILNOJAMOJO TURTO PERDAVIMO PAGAL PANAUDOS SUTARTĮ VIEŠAJAI ĮSTAGAI ,,PLAČIAJUOSTIS INTERNETAS“ PROJEKTO AIŠKINAMASIS RAŠTAS

2016-11-24 Nr. (15.1)-R3-299

Prienų rajono savivaldybės taryba 2006 m. liepos 27 d. sprendimu Nr. T3-177 ,,Dėl negyvenamųjų patalpų panaudos“ viešajai įstaigai ,,Plačiajuostis internetas“ buvo perdavusi panaudos teise sprendimo projekte nurodytą Prienų rajono savivaldybei nuosavybės teise priklausantį nekilnojamąjį turtą (patalpas), esantį Prienų rajono savivaldybės seniūnijose. 
Baigiantis panaudos sutarties terminui (2016-10-31) viešoji įstaiga ,,Plačiajuostis internetas“ 2016 m. rugsėjo 15 d. raštu Nr. R-370 ,,Dėl negyvenamųjų patalpų suteikimo“ kreipėsi dėl sprendimo projekte išvardinto turto panaudos 10 metų laikotarpiui. 
Viešoji įstaiga ,,Plačiajuostis internetas“ neturi Prienų rajone registruoto nekilnojamojo turto, taip pat raštu įsipareigojo teisės aktų nustatyta tvarka atlikti minėtų patalpų einamąjį remontą. Turto perdavimas pagal panaudos sutartį atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 3 dalies 2 ir 3 punktuose nurodytus kriterijus. 
Viešoji įstaiga ,,Plačiajuostis internetas“ minėtame rašte nurodė, kad patalpos yra reikalingos šioms įstaigos veiklos sritims įgyvendinti:
1. Organizuoti informacinių technologijų tinklų eksploataciją, teikti paslaugas, panaudojant sukurtą šviesolaidinių kabelinių linijų tinklų infrastruktūrą;
2. Sukurti plačiajuosčio duomenų perdavimo prieigą kaimiškųjų seniūnijų viešojo sektoriaus institucijoms ir sudaryti prielaidas teikti plačiajuosčio duomenų perdavimo paslaugas kaimiškųjų vietovių bendruomenių nariams;
3. Įgyvendinti plačiajuosčio ryšio plėtros priemones diegiant inovatyvius informacinių ryšių technologijų sprendimus, užtikrinant šių sprendimų funkcionalumą ir plėtrą.
VšĮ ,,Plačiajuostis internetas“ kartu su Susisiekimo ministerija įgyvendino projektą ,,Kaimiškųjų vietovių informacinių technologijų plačiajuosčio tinklo RAIN plėtra“. Šio projekto tikslas sudaryti galimybę gyventojams, vietos savivaldos institucijoms bei verslo organizacijoms kaimiškųjų vietovių teritorijose naudotis plačiajuosčio ryšio paslaugomis. Įgyvendinant minėtą projektą esami RAIN mazgai panaudojami sudarant galimybes gauti plačiajuosčio ryšio paslaugas tolimesnėse atitinkamų seniūnijų vietovėse. Projektas teikia tiesioginę naudą Prienų rajono savivaldybės gyventojams.
Siūlome pritarti parengtam sprendimo projektui.


Vyriausiasis specialistas, laikinai einantis		Dainius Sodaitis
skyriaus vedėjo pareigas

